hu hu en hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu lt hu hu hu hu hu hu hu hu nl hu nl hu de hu hu hu hu hu hu hu en hu hu hu hu de hu hu en hu hu eo hu hu hu hu hu hu hu hu hu hu hu hu hu hu hu hu en hu hu pt hu en fi hu hu hu hu fr sk nl hu hu hu hu hu hu es es hu en es hu cs hu ceb de hu ca en en hu hu hu hu hu hu hu hu fr hu hu
Dél-Afrikai Köztársaság: A kertek útján
Cím: 1037 Budapest, Bécsi út 81.
Fedezd fel a kenguruk és koalák földjét!
A vad szépség szigete, Korzika
A világ egyik legismertebb vízesése Brazília és Argentína határán
Fedezd fel az olasz csizma sarkát!
New York: a város, ami sose alszik
Fedezd fel az USA nemzeti parkjait!
Fedezd fel a perui rejtélyeket: Machu Picchu, Nazca vonalak...
Srí Lanka az Indiai-óceán gyöngyszeme
Kalandozz a gleccserek, tavak és hegyek földjén Új-Zélandon!
Sokszínű Afrika: a szavannák világa
A maja kultúra nyomában
Az utolsó földi paradicsom: Galapagosz
Sokszínű Afrika: ókori és modern kultúrák
Atomjégtörővel az Északi Sarkpontig
Andalúzia: fehér falvak, napsütés és isteni finomságok
Utazz a pingvinek hazájába és ismerd meg a Déli-sarkot!
Kanada nemzeti parkjai is festői tájakkal várnak
Afrika > Dél-Afrikai Köztársaság: A kertek útján
A Dél-Afrikai Köztársaságban akkora távolságok, annyira változatos tájak, városok és nemzeti parkok várnak, hogy egyszerre nem lehet mindent felfedezni. Ez az út Fokvárostól a Kertek útján (Garden Route) vezet Port Elizabethbe: borvidékek, fehér cápák, nagy vadak, kisvárosok és a Tábla-hegy is csak arra vár, hogy felfedezd ezen az autós körutazáson.
1. nap    érkezés Fokvárosba
Érkezés után transzfer a szállásra, szabadprogram.
Jóreménység vára, mely Dél-Afrika legrégebben, 1679-ben épült épülete, a Városháza, a hathektáros botanikus kert, a Company Gardens, valamint a Parlament megtekintése. A múzeumok közül mindenképpen érdemes ellátogatni a 6. Kerület múzeumba, hogy megismerjük a város történelmét az érintettek szemével (a 6. kerület az a belvárosi lakónegyed volt, ahonnan az apartheid mozgalom közel 60 000 embert erőszakosan kilakoltatott/eltüntetett), a rabszolgaság múzeumba és az Afrikai arany múzeumába. A várostól nem messze található a Robben-sziget, a börtönnel, ahol Nelson Mandela is raboskodott. Jó idő esetén a kabinos felvonóval a város jelképévé vált Tábla-hegyről, autóval a Signal Hillről nyílik gyönyörű kilátás a városra.
Rövid kirándulás során lehetőség van a fehércápák megismerésére és akár ketreces merülésre is.
3. nap     Fokváros – Hermanus (kb. 105 km)
Utazás a part mentén a „bálnák fővárosába”, Hermanusba. A bálnafigyelő hajóutakon kívül a közeli erdőben is lehet sétálni vagy quadozni, az öbölben kajakozni vagy akár a cápák közé is le lehet merülni.
4. nap    Hermanus – Knysna (kb. 400 km)
Száraz vidéken visz az út Knysnába, a bájos városba. Útközben Mossel Bayben számos étteremben kínálják a friss alapanyagokból készült kagylót, osztrigát és marlint. Knysna szélén egy 18 km-es lagúnarendszer látható, benne a Fejekkel, azaz 2 kősziklával. A természetvédelmi területen több útvonal bejárható, a vízen kajakkal vagy kishajóval lehet megismerni a festői tájat.
A városhoz tartozik egy 80 000 hektáros erdőség, amiben védett elefántok élnek.
A közeli Brenton on sea-ben pihenni lehet, a hangulatos kisváros mellett pedig az egyik legnagyobb majomrezervátumban és a Madárparadicsom nevű madárparkban ismerkedhetünk az élővilággal. Ha nagyobb vadakat szeretnél látni, akkor a közeli magántulajdonban levő szafariparkba látogass el.
6. nap    Knysna – Tsitsikamma nemzeti park – Port Elizabeth (kb. 270 km)
Kb. 120 km-t utazva érsz a Tsitsikamma nemzeti parkba. Az őslakosok szerint ez a sok víz vidéke, amit napjainkban a rohanó folyón átívelő függőhídról és a gyalogos kiránduló-útvonalakat végigjárva ismerhetsz meg. Az erdő és a sziklás óceánpart közti területen vízesések, patakok, drámai természeti szépségek és színes madarak várnak. A park után továbbutazás Port Elizabethbe.
7. nap    Port Elizabeth – Addo nemzeti park (kb. 160 km)
Port Elizabeth belvárosában történelmi épületek várnak, míg az újabb részen modern toronyházak sorakoznak, a tengerpartján pedig a városiak mellett sok turista is fürdőzik. Port Elizabeth környékén több privát és állami természetvédelmi terület és szafari park is van, ezért bármilyen állat megfigyelését tervbe veheted. Továbbutazás az Addo nemzeti parkba, amely a világ legnagyobb afrikai elefántpopulációjának ad otthont. A jelenleg közel 1500 km2-es területének az is különlegessége, hogy az 5 nagyvad mellett (oroszlán, leopárd, elefánt, orrszarvú és bivaly) még kettőt, azaz a sarki bálnát és a fehér cápát is láthatjuk, mert a nemzeti park egészen az óceánpartig tart. Nagy valószínűséggel láthatsz antilopokat, struccot, hiénát és kudut.
8. nap    Addo nemzeti park – Oudtshoorn (kb. 500 km)
A napot érdemes még az Addo nemzeti parkban tölteni, majd késő délután a gyönyörű tájon áthaladó R62-es úton folytatni az utat Oudtshoornba, a strucctenyésztés központjába.
Egy kevésbé klasszikus városnézés következik: Dél-Afrika egyik természeti csodája a Cango cseppkőbarlang és minimum egy nagy struccfarm meglátogatása „kötelező”. A Cango ranchon adott díjak mellett közelebbről megismerkedhetsz a gepárdokkal vagy az oroszlánkölykökkel, ha pedig a cápákkal merülés nem elég izgalmas, akkor itt akár a krokodilokkal is fürödhetsz (természetesen ketreccel). További nagyvadak, gyerekprogramok is rendelkezésre állnak.
10. nap    Oudtshoorn – Montagu (kb. 235 km)
Az előző napok vadvilága után megváltozik a táj és hatalmas szőlővidékek, birtokok és kertek mentén visz az út Calitzdorpon keresztül Montaguba. Tetszés szerint látogass el bármelyik szőlészetbe vagy borászatba.
11. nap    Montagu – Robertson – Stellenbosch (kb. 160 km)
Ismét festői vidéken át visz az út újabb gyönyörű kertek, szőlő- és gyümölcsföldek közt. Dél-Afrika legnagyobb brandy- és borkészítő cégének, a KWV-nek is itt vannak a szőlői. Érkezés a bájos Stellenboschba, a dél-afrikai borfővárosba, ahol történelmi épületek és gyönyörű tájak várnak.
12. nap    Stellenbosch – Fokváros
Pihenés a borvidéken, majd visszautazás Fokvárosba. A városka fokföldi stílusban épült fehér házairól híres, múzeuma az első telepesek életét mutatja be. Borkóstolóval egybekötött látogatás egy borgazdaságban.
Kirándulás a félszigeten, ahol a 12 Apostol hegyvonulatát, egy botanikus kertet, a nemzeti parkot és kedves halászfalvakat ismerhetsz meg. Jó idő esetén érdemes egy hajótúrán is résztvenni a Fóka-szigetre. Utad elvezet a Jóreménység foka mellett, majd a kirándulás végén az Atlanti- és az Indiai-óceán találkozásához, a Point-fokhoz érsz. (A közhiedelemmel ellentétben a legdélibb pont a Tű-fok, azaz Agulhas.) Visszaúton Simon’s Town mellett megfigyelheted az afrikai pingvinkolóniákat is.
14. nap    Fokváros - Budapest
Hazautazás vagy hosszabbítási lehetőség Dél-Afrikában.
Cím: 959 Arcadia Street Pretoria, Hatfield 0083
Postai cím: P.O.Box 13843 Hatfield, 0028 Pretoria
Cím: 18, Rocklands Avenue Highland Estate Cape Town 8001
Levelezési cím: P.O.B. 60587 Cape Town 8001 Republic of South Africa
Harminc napot meg nem haladó tartózkodásra a Dél-Afrikai Köztársaságba nem kell vízum. Az ezt meghaladó tartózkodás vízumköteles. A dél-afrikai hatóságok a túltartózkodást nagyon szigorúan büntetik. Az útlevél érvényességi idejének legalább 30 nappal meg kell haladnia a Dél-Afrikai Köztársaság tervezett elhagyásának időpontját. Az útlevélnek legalább két üres oldalt kell tartalmaznia. Ennek hiányában nem lehet belépni az országba.
Ajánlott a mindenre kiterjedő utas- és balesetbiztosítás megkötése.
Az ország pénzneme a dél-afrikai rand (ZAR). 1 ZAR=kb. 0,11 EUR / kb. 0,128 USD. Egy rand egyenlő 100 cent. Bankjegyek címletei ZAR 200, 100, 50, 20 és 10.
A nemzetközi hitelkártyákat és utazási csekkeket általában elfogadják. A beutazáskor behozható készpénz mennyiség határa 150 ezer Ft/543EUR. A bankok nyitva tartása hétfőtől péntekig 09:00-tól 15:30 óráig, szombaton 08:30 és 11:00 között.
Szabadon bevihető 200 db cigaretta, 50 db szivar, 250 gramm dohány, egy liter égetett szeszes ital, két liter bor, nyolc uncia parfüm. A növények bevitelengedély-kötelesek.  Tilos kábítószer, rugós kés, lőszer, robbanó-anyagok és pornográf irodalom bevitele is.
Villamos energia: 220 V/50Hz. 220 V/50Hz. Három-tűs kerek csatlakozók vannak használatban.
Éghajlat: Az ország száraz és meleg, a keleti országrész és Fokváros környéke a legcsapadékosabb, a Namíbiával határos sivatagos területek a legszárazabbak. A déli partvidéken kellemes, szinte mérsékelt övi, a keleti parton viszont trópusi éghajlat uralkodik. Nyáron nagy a hőség, a hegyekben rengeteg eső hullik. A tavasz és a tél a legjobb időszak.
A magyar jogosítványt csak angol fordítással együtt fogadják el. A Dél-afrikai Köztársaságban baloldali közlekedés van. A hatóságok a gyorshajtást szigorúan büntetik, rendszeres a traffipax. A gyorshajtás rögtön bírósági eljárást von maga után.
Az általános forgalmi adó Dél-Afrikában 14 %, amit visszautazáskor a repülőtéren igényelhetnek vissza a turisták (250 R fölötti számlákat össze kell gyűjteni és a vásárolt árukat be kell mutatni a repülőtéren). A boltban fizetés előtt jelezni kell, hogy "tax-invoice" (ÁFA-s számla) igényt.
Időeltolódás: A nyári időszámítás idején Magyarország és Dél-Afrika ugyanabba az időzónába esik, a téli időszámítás idején Dél-Afrikában egy órával később van.
Öltözködés: Nyáron (október-március) laza, nyári ruhák viselése ajánlott, de fel kell készülni egy-egy hűvösebb estére is. Télen (május- augusztus) a magyar ősz közepének megfelelő ruházat javasolt.
Dél-Afrika étkezési szokásait a hosszan tartó angol befolyás határozza meg, az étlapok az összes Londonban szokásos ételt tartalmazzák. A dél-afrikai sör elsőrangú, és érdemes megkóstolni az egyre nagyobb ismertségnek és népszerűségnek örvendő borokat is.
A csapvíz az ország területének legnagyobb részén iható. De jobb, a palackozott víz fogyasztása.
Borravaló: 10 és 15 százalék, ami jár: pincéreknek, taxisofőröknek, teherhordóknak.
A Tábla-hegy egyetlen óriási homokkőtömb, amely eredetileg egy sekély tenger fenéken feküdt mintegy 400-500 millió évvel ezelőtt. A földmozgások során annyira felemelkedett, hogy a teteje most 1086 méterrel a tengerszint felett van. Északi fala szinte függőlegesen emelkedik két kiálló csúcs (a keleti Ördögorom és z északnyugati Oroszlánfej) között. Ma legalább 400 gyalogösvény vezet fel a hegyre, és egy függővasút évente félmillió embert visz fel az egykori oroszlán és leopárd birodalomba. A több mint 200 km-ről látható képződményt a hajósok irányjelzőként használják. A lapos tetejű monolit több mint 3 km hosszú „csúcsa” fejedelmien emelkedik Fokváros fölé. Nyáridőben a délkeleti szél okozta áttetsző párafelhő úgy borítja be az asztalforma hegy tetejét, mint egy hatalmas fehér terítő.